સારી વાત એ છે કે, ભારતીય ક્રિકેટર્સે હવે આ પ્રકારની પરિસ્થિતિઓથી ડરવાનું બંધ કરી દીધું છે. કારણ કે, આવા સમયે ભલે બેટ્સમેન નિષ્ફળ જાય પણ બોલર્સ કમાલ દેખાડે છે. છેલ્લા કેટલાક વર્ષોમાં ભારતીય ટીમમાં આ ખૂબ જબરદસ્ત ફેરફાર આવ્યો છે અને બોલર્સ ટેસ્ટમાં 20 વિકેટ્સ લઈ રહ્યાં છે. કેપ્ટન વિરાટ કોહલીએ કહ્યું કે, ‘અમે છેલ્લા કેટલાક વર્ષોમાં બોલિંગ પર ખૂબ કામ કર્યું છે. બેટ્સમેનો ભલે 600-700 રન બનાવી લે પણ ટેસ્ટમાં 20 વિકેટ લેનારી ટીમ જ જીતે છે.’ આશા છે કે, પ્રથમ બે ટેસ્ટ હાર્યા બાદ ત્રીજી ટેસ્ટમાં કમબેક કરનારી ભારતીય ટીમ આ મેચમાં પણ શાનદાર પ્રદર્શન કરીને સીરીઝને 2-2થી બરાબર કરી લેશે.